มีอะไรกับแฟนแบบไม่ได้ป้องกันและหลั่งนอกวันนี้(18/12) ประจำเดือนมาวันที่ 12/12 มีอะไรกันวันที่ 7 ของการมีประจำเดือน ปกติรอบเดือนห่าง 32 วัน มีเดือนนี้ที่ห่างไป 37 วันเพราะกินยาคุมฉุกเฉินไปเมื่อเดือนที่แล้ว อยากทราบว่าจะท้องมั้ยคะและควรกินยาคุมฉุกเฉินมั้ยคะ
สวัสดีค่ะ หากประจำเดือนมาวันที่ 12 ธ.ค. แล้วได้มีเพศสัมพันธ์ในวันที่ 18 ธ.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โดยหากปกติ มีระยะห่างระหว่างรอบเดือนที่ 32 วัน โอกาสที่จะตั้งครรภ์นั้นก็มีน้อยมาก ซึ่งก็ไม่จำเป็นต้องทานยาคุมฉุกเฉินไปค่ะส่วนการที่ประจำเดือนในรอบนี้มาช้ากว่าปกติ โดยเกิดจากมีการทานยาคุมฉุกเฉินไปในเดือน พ.ย. ซึ่งมาช้ากว่าปกติไป 5 วัน ก็ไม่ได้ถือว่าผิดปกติอะไรค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ